外國既月亮係咪特別圓?早日香港某份報紙報導紐西蘭缺乏採摘生果既人手,時薪港幣$90(紐西蘭最低時薪$16.5)都無人做,成為了想去工作假期既新選擇。
好多人都會拎住短期visitor visa黎呢度,一邊打工,一邊儲錢。之前響孩子既幼稚園就認識一個女子,由英國飛到來南半球,遊完澳洲再來紐西蘭,做孩子褓母賺旅費之後繼續玩。僱主包飲食住宿,佢既責任就係好好照顧兩個幼童日常生活,湊返學放學和陪玩!
呢份working holiday既好工,未必人人都搵得倒。
今日當地媒體Radio New Zealand 訪問了一些人,探討點解有工都無人肯做。
原因包括,摘生果係體力勞動既工作,做半日只得NZ$30(約港幣$180),仲會肩背作痛,寧願失業都唔做。
另一個受訪者認為,每日做十小時相同既事,走上走落,落雨更會無工開,無糧出。
噢,原來係手停口停既工作,而老闆都無俾足人工。
政府已經放寬短期簽證,希望可填補接近10,000既空缺。
有人亦指出,由於果園一般遠離市區,一去打工就準備留居果園,但外地工人會有住宿安排,本地工人只能「訓」車。
呢度也透露了,果園主人不肯改善待遇,係唔會有人去打呢些「牛工」。
一大批新鮮既生果,就只能睇住佢地變爛了。
Advertisements